Megan Young

Megan Lynne Talde Young (lahir 27 Februari 1990) ialah seorang pelakon, pengacara TV, model, dan ratu cantik Filipina yang memenangi gelaran Miss World Philippines 2013 dan kemudian dimahoktakan sebagai Miss World 2013. Beliau ialah rakyat Filipina pertama yang memenangi Miss World.

Young bermula sebagai peserta rancangan TV realiti StarStruck dan kemudian menjadi ahli pengurusan bakat Star Magic milik ABS-CBN, namun kembali sebagai artis eksklusif di bawah GMA Network.

Kehidupan awal dan pendidikan
Young dilahirkan di Alexandria, Virginia kepada Victoria Talde, warga Filipina dari Pandan, Antique, dan Calvin Cole Young III dari Amerika.

Keluarga Young berpindah ke Castillejos, Zambales, Filipina ketika beliau berusia 10 tahun. Beliau mendapat pendidikan menengah di Regional Science High School III di dalam Zon Pelabuhan Bebas Teluk Subic dari 2002 hingga 2005 sebelum berpindah ke Metro Manila untuk memulakan kerjaya lakonan. Pada tahun 2011, beliau mula mempelajari pembikinan filem di De La Salle-College of Saint Benilde.

Rujukan

Pautan luar

 Laman web rasmi 

Kategori:Kelahiran 1990
Kategori:Orang hidup
Kategori:Pelakon wanita Filipina
Kategori:Peragawati Filipina